NORMATIVA PER A LA CREACIÓ I EL FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5511)
  + [Valencià](/va/acuerdo/5511)






Selector de idioma

Leer

* [Español](/es/acuerdo/5511)
* [Valencià](/va/acuerdo/5511)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A LA CREACIÓ I EL FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================================================================

Secretaria General

Butlletí Oficial Universitat d'Alacant





NORMATIVA PER A LA CREACIÓ I EL FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT

Data d'aprovació
:   25/10/2019

Data de publicació
:   28/10/2019

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=5511.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5511)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5511)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A LA CREACIÓ I EL FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT&url=https://www.boua.ua.es/va/acuerdo/5511)

**Títol:** NORMATIVA PER A LA CREACIÓ I EL FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 25 d'octubre de 2019

El Consell de Govern de la Universitat d'Alacant, en la sessió ordinària del dia 25 d’octubre de 2019, ha aprovat per unanimitat la Normativa per a la creació i funcionament de les Càtedres Institucionals de la Universitat d’Alacant.

NORMATIVA PER A LA CREACIÓ I EL FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT

PREÀMBUL

Les càtedres institucionals són un instrument important per a dur a terme la col·laboració estable entre la Universitat i les empreses i les institucions, mitjançant aportacions econòmiques d'aquestes últimes. A través de les càtedres institucionals es pretén fomentar relacions estratègiques i duradores, per les quals les dues parts es beneficien dels resultats de la investigació, la formació i la difusió i la transferència de coneixement.

Les càtedres institucionals tenen vocació de ser punts de trobada i reflexió, de debat, d'investigació, de tractar temes d'interès i actualitat i de permetre l'intercanvi de coneixement, d'experiències i d'inquietuds. En definitiva, de ser un fòrum permanent de trobada entre acadèmics, empresaris, institucions i estudiants, amb la finalitat de tractar temàtiques i fer activitats d'interès per a les empreses i les institucions i en el qual la Universitat pot aportar tot el potencial que té.

En els últims anys hi ha hagut un creixement del nombre de càtedres institucionals a la Universitat d'Alacant. L'experiència acumulada aconsella l'aprovació d'una normativa que definisca el marc jurídic aplicable a les càtedres institucionals de la Universitat d'Alacant, que concrete aspectes com els requisits i el procediment de creació, la regulació del funcionament d’aquestes, la designació dels òrgans de direcció o el seguiment d'aquestes càtedres, entre altres qüestions.

Article 1. Definició i objecte

1. Les càtedres institucionals constitueixen una fórmula de col·laboració entre la Universitat d'Alacant i empreses, fundacions, associacions, administracions públiques i altres entitats públiques o privades, mitjançant aportacions econòmiques d'aquestes últimes.

2. L'objecte de les càtedres institucionals és la realització d'activitats d'investigació, formació, difusió i transferència de coneixement en el camp d'interès comú per a la Universitat i l'entitat col·laboradora.

Article 2. Procediment de creació

1. La iniciativa per a la creació d'una càtedra institucional correspon al personal docent i investigador de la Universitat d'Alacant.

2. Les propostes de creació d'una càtedra institucional hauran de dirigir-se a la Secretaria General . El proponent serà la persona de contacte durant el procés de tramitació i fins a la creació de la càtedra institucional.

3. La proposta de creació d'una càtedra institucional haurà d'arreplegar els aspectes següents:

a) Memòria justificativa que explique la finalitat de la càtedra.

b) La aportació econòmica de l'empresa, institució o entitat que finança la càtedra.

c) El vistiplau del director del Departament, Director de l'Institut, degà de la Facultat o director de l'Escola Politècnica Superior, segons corresponga, atenent el que disposa l'article 9.4.

4. La creació de la càtedra institucional es formalitzarà mitjançant la signatura d'un conveni específic entre la Universitat d'Alacant i les institucions o les empreses participants, prèvia aprovació pel Consell de Govern de la Universitat d'Alacant.

5. La Secretaria General de la Universitat d'Alacant s'encarregarà de les gestions per a la constitució de les Càtedres institucionals. Des de Secretaria General s'informarà i assessorarà sobre qualsevol aspecte relacionat amb les càtedres i es tramitarà el conveni per a la creació d’aquestes.

Article 3. Contingut del conveni

1. El conveni de creació d'una càtedra institucional, amb independència del que disposa l'article 49 de la Llei 40/2015, haurà d'incloure, almenys, els aspectes següents:

a) La denominació de la càtedra institucional.

b) La temàtica que es desenvoluparà en el marc de la càtedra institucional.

c) La duració del conveni pel qual es crea la càtedra institucional, i també els mecanismes de renovació posterior i de denúncia.

d) La dotació econòmica amb la qual la càtedra institucional durà a terme les activitats.

e) La composició de la comissió mixta Universitat d’Alacant-Empresa o Institució i el règim bàsic de funcionament d’aquesta.

f) El compromís de les parts de divulgar l'existència i les activitats de la càtedra institucional.

Article 4. Duració i renovació

1. La duració d'una càtedra institucional serà establida de comú acord entre les parts.

2. La renovació d'una càtedra institucional es formalitzarà mitjançant la signatura d'una Addenda al conveni, o d'un nou conveni si les circumstàncies de la renovació així ho requerisquen.

Article 5. Finalització

1. Els convenis de creació de càtedres institucionals finalitzaran segons el que estipulen les clàusules d’aquest, que establiran els supòsits de finalització de la col·laboració i els terminis de denúncia d'aquest.

2. En cas de no renovació del conveni, es mantindran fins a la seua finalització el desenvolupament de les activitats iniciades i les obligacions econòmiques acordades.

Article 6. Dotació econòmica

1. Les càtedres institucionals de la Universitat d’Alacant es finançaran amb les aportacions econòmiques de les empreses i les institucions participants i amb altres ingressos que puguen aconseguir en el marc de les activitats previstes en el conveni de creació. Es podran crear càtedres institucionals amb l'aportació de diverses empreses o institucions.

2. La dotació mínima per a la creació i el manteniment d'una càtedra institucional serà de trenta mil euros (30.000 €) per cada any de duració d'aquesta. No obstant això, excepcionalment, es podrà crear una càtedra institucional amb una aportació econòmica menor, sempre que, per les circumstàncies particulars estiga degudament justificat.

3. La forma en què es farà l'aportació econòmica per part de les empreses o institucions s'establirà en el conveni de creació de la càtedra institucional.

Article 7. Activitats

Les activitats que es faran en les càtedres institucionals s'aprovaran anualment per la Comissió Mixta de Seguiment a la qual fa referència l'article 10 d’aquesta normativa . Per al l'èxit dels seus objectius les càtedres podran fer, entre altres, les activitats següents:

a) Activitats d'investigació consistents en el desenvolupament de línies d’investigació en l'àrea que hi corresponga, suport a tesis doctorals i treballs d’investigació en l'àrea que hi corresponga, realització de treballs d’investigació i altres activitats que puguen ser d'interès en l'àmbit de la investigació.

b) Activitats de formació, consistents en la col·laboració i el disseny i impartició de cursos específics, col·laboració en màsters i altres activitats docents, concessió de beques predoctorals i postdoctorals, organització de conferències, seminaris i trobades d'experts en l'àrea d'interès, suport a la realització de treballs de final de grau i treballs de final de màster, concessió de premis a alumnat de la Universitat d’Alacant, realització d’activitats per a facilitar l'ús de l'alumnat de la Universitat d’Alacant i altres activitats que puguen ser d'interès en l'àmbit de la formació.

c) Activitats de difusió i transferència de coneixement, consistents en publicacions en l'àmbit d'interès de la càtedra, divulgació de les activitats de la càtedra, organització de Jornades divulgatives científiques i tecnològiques, organització d'exposicions i promoció d'activitats culturals i altres activitats que puguen ser d'interès en l'àmbit de la difusió i transferència de coneixement.

Article 8. Registre de càtedres institucionals.

La Secretaria General de la Universitat d'Alacant tindrà un registre de les càtedres institucionals creades, en el qual constarà la informació següent sobre cadascuna de les càtedres institucionals:

a) el Conveni de creació o constitució de la càtedra institucional i, si escau, les addendes o els successius convenis de renovació

b) el director o directora de la càtedra institucional i els membres de la Comissió Mixta de Seguiment

c) les activitats desenvolupades per la càtedra institucional

d) l'entitat o les entitats que hi facen aportacions

e) els informes de seguiment que hagen tingut lloc

Article 9. Estructura de gestió de les càtedres institucionals

1. L'estructura de gestió de les càtedres institucionals de la Universitat d'Alacant es compondrà d'una Comissió Mixta de Seguiment i de la direcció de la càtedra.

2. En els casos de càtedres interuniversitàries, podrà nomenar-se un codirector o codirectora o un coordinador o coordinadora quan la direcció de la càtedra no corresponga a la Universitat d'Alacant.

3. Les càtedres institucionals podran tenir personal tècnic o administratiu, d'acord amb les disponibilitats econòmiques de la càtedra i les funcions que hagen de desenvolupar.

4. A l'efecte de la gestió administrativa, les càtedres institucionals estaran adscrites al Departament, Institut o Centre a què pertanga el seu director o directora. La gestió administrativa de les càtedres institucionals es farà pel personal del Departament, Institut o Centre a què estiga adscrita la càtedra. El personal que desenvolupe les tasques de gestió podrà ser compensat d’acord amb la normativa d'aplicació, amb càrrec als fons propis de la càtedra institucional.

Article 10. Comissió Mixta de Seguiment.

1. La Comissió Mixta de Seguiment estarà presidida pel rector, o persona en qui delegue, i estarà formada, a més de pel rector, per un nombre igual de representants de la Universitat d'Alacant i de l'entitat col·laboradora.

2. La Comissió Mixta de Seguiment, en la seua primera reunió, triarà dels seus membres la persona encarregada d'estendre l’acta de les reunions.

3. La Comissió Mixta de Seguiment farà, almenys, una reunió anual, i podrà fer-ne d’altres a iniciativa del president o a sol·licitud a aquest de la meitat més un dels membres. La convocatòria de les reunions correspondrà, en tot cas, al president.

4. Seran funcions de la Comissió Mixta de Seguiment les següents:

a) Proposar al rector o rectora el nomenament, la renovació, el cessament o la substitució del director o directora de la càtedra institucional, i, si escau, del codirector o codirectora o coordinador o coordinadora.

b) Aprovar el programa anual d'activitats de la càtedra institucional i el pressupost corresponent d’aquesta.

c) Supervisar l'execució del programa anual d'activitats.

d) Aprovar, al final de cada exercici, la memòria anual d'activitats de la càtedra institucional que presentarà la direcció de la càtedra.

e) Proposar l'aprovació dels possibles convenis de col·laboració de la càtedra institucional amb altres entitats, que afavorisquen la consecució dels objectius estratègics.

f) Resoldre les controvèrsies possibles respecte de la interpretació, la modificació, la resolució i els efectes del conveni pel qual es crea la càtedra institucional.

Article 11. La direcció de la càtedra institucional

1. La direcció de la càtedra institucional serà exercida per un membre del personal docent i investigador de la Universitat d'Alacant amb dedicació a temps complet, amb el grau de doctor, i amb experiència docent o investigadora reconeguda en l'àmbit temàtic de la càtedra.

2. El rector o rectora nomenarà al director o directora de la càtedra institucional a proposta de la Comissió Mixta de Seguiment.

3. Seran funcions de la direcció de la càtedra institucional les següents:

a) Planificar, fer el seguiment i executar les activitats de la càtedra institucional.

b) Fer i presentar a la Comissió Mixta de Seguiment, per a la seua aprovació, el programa anual d'activitats i el seu pressupost.

c) Fer i presentar a la Comissió Mixta de Seguiment, per a la seua aprovació, la memòria anual d'activitats i la justificació de les despeses.

d) Administrar els fons de la càtedra institucional.

e) Difondre les activitats de la càtedra institucional.

f) Dur a terme altres funciones que li pogueren ser encomanades per la Comissió Mixta de Seguiment.

4. El director o directora de la càtedra institucional podrà percebre una retribució econòmica en la quantia o percentatge aprovat per la Comissió Mixta en el corresponent pressupost. Aquesta remuneració haurà de ser finançada exclusivament pels fons propis de la càtedra institucional.

Disposició transitòria única. Adaptació de les càtedres institucionals existents.

Les càtedres institucionals ja existents a la Universitat d'Alacant hauran d'adaptar els seus convenis a aquesta normativa en la primera renovació d’aquests, i en qualsevol cas, dins dels sis mesos següents a l'entrada en vigor d’aquesta normativa .

Disposició final. Entrada en vigor.

Aquesta normativa entrarà en vigor l'endemà de la seua publicació en el Butlletí Oficial de la Universitat d'Alacant, després de la seua aprovació pel Consell de Govern.

Anàlisi
-------

:   **Modificat per:**

    * [Detalle
       MODIFICACIÓ DE LA NORMATIVA PER A LA CREACIÓ I FUNCIONAMENT DE LES CÀTEDRES INSTITUCIONALS DE LA UNIVERSITAT D'ALACANT](/va/acuerdo/38303)
      18/05/2023





[Carretera Sant Vicent del Raspeig s/n  
03307 Sant Vicent del Raspeig - Alacant  
 Tel. 27 897 5792 - Fax 27 107 0873](https://www.google.es/maps/@59.112693,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12888&trk=tyah&trkInfo=tarId%7B7837787051351%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)